Ügyféltájékoztató a függő biztosításközvetítő főbb adatairól

**Tisztelt Ügyfelünk!**

Jelen biztosításközvetítés során a **Promobox Reklámügynöki Korlátolt Felelősségű Társaság** (székhely: 1123 Budapest, Alkotás utca 53. A torony 5. em., továbbiakban: „**Promobox**”) a lenti táblázat bal oszlopában szereplő, az adott biztosítási termékkel egy sorban található biztosító (továbbiakban: „**Biztosító**”) megbízásából biztosításközvetítést végző **függő biztosításközvetítő ügynök**ként jár el, továbbá a jelen biztosítás közvetítésére a Promobox által igénybe vett, vele munkaviszonyban, megbízási, illetve munkavégzésre irányuló egyéb jogviszonyban álló természetes személy (továbbiakban: „**Biztosításközvetítő**”) közreműködésével kerül sor.

A Promobox munkatársának, azaz a **Biztosításközvetítő neve**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A Promobox felügyeleti hatósága a **Magyar Nemzeti Bank**. A Promobox a Magyar Nemzeti Bank biztosításközvetítői nyilvántartásában aktív státuszúként feltüntetett függő biztosításközvetítő ügynök. A nyilvántartás ellenőrizhető a <https://intezmenykereso.mnb.hu/> honlapon.

A Promobox **nem rendelkezik minősített befolyással** a lenti táblázat bal oszlopában szereplő egyik biztosítóban sem. A lenti táblázatban szereplő biztosítók vagy azok anyavállalatai nem rendelkeznek minősített befolyással a Promoboxban.

A Promobox a biztosításközvetítői tevékenysége során a biztosítási szakmai szabályokat mindenkor megtartva köteles eljárni. A Promobox – és a Biztosításközvetítő – közvetítői tevékenysége során **okozott kárért a Biztosító felelős és a Biztosító köteles a felmerült sérelemdíjat megfizetni**. A Promobox több biztosító megbízása alapján végzi közvetítői tevékenységét, a közvetítői tevékenységével okozott kárért az a biztosító felelős és az a biztosító köteles a felmerült sérelemdíjat megfizetni, amely termékének közvetítése során a Promobox, vagy a Biztosításközvetítő a kárt okozta.

Azon biztosítók megnevezése, amelyek részére a Promobox jogosult függő biztosításközvetítő ügynöki tevékenységet végezni, valamint az egyes biztosítási termékek felsorolása, amelyek terjesztésére, közvetítésére a Promobox biztosításközvetítői jogosultsága kiterjed:

|  |  |  |
| --- | --- | --- |
| **Biztosító** | **Biztosítási termék** | **A Promobox a biztosítási termék közvetítése során** |
| CIG Pannónia Életbiztosító Nyrt. | **Balesetbiztosítás (egyéni és csoportos)** | nem nyújt tanácsadást\* |

\*A biztosítási tevékenységről szóló 2014. évi LXXXVIII. törvény szerint: „*tanácsadás: a Promobox - saját kezdeményezésére vagy az Ügyfél kérésére megvalósuló - személyes ajánlása egy vagy több biztosítási termékre vonatkozóan*”

A Promobox a biztosításközvetítői tevékenysége ellátása során a Biztosítót kizárólag a biztosítási tevékenységről szóló törvényben meghatározott mértékben és módon képviselheti, ezen túl **nem jogosult** a Biztosító nevében a szerződés megkötésére, az Ügyfél ajánlatának elfogadására, a biztosítási szerződés megkötését igazoló okirat kiállítására jognyilatkozatot tenni. A Promobox kizárólag a közvetített biztosítási szerződések megkötésének előkészítésére, elősegítésére, valamint csoportos biztosítási szerződések a biztosítottak csatlakoztatására **jogosult**. A Promobox és a Biztosításközvetítő a biztosításközvetítői tevékenysége során **az Ügyféltől díjat vagy díjelőleget és a Biztosítótól az Ügyfélnek járó összeget előzetesen nem vehet át**.

A Promobox a biztosításközvetítői tevékenységével kapcsolatban javadalmazásban részesül:

1. a Promobox nem közvetítői díj alapján dolgozik, vagyis **javadalmazását nem közvetlenül az Ügyféltől kapja**;
2. a Promobox a **Biztosítótól kapott jutalék alapján dolgozik**, vagyis a közvetített biztosítás szerződés biztosítási díja magában foglalja a Promobox és így a Biztosításközvetítő javadalmazását is. A Promobox és a Biztosításközvetítő a Biztosító által alkalmanként kiírt értékesítési versenyben is részt vesz, amelynek eredménye függvényében más típusú javadalmazási formában is részesülhet.

**Fogyasztói panaszok, felügyeleti szerv, bíróság:**

Ön a Promobox és a Biztosításközvetítő biztosításközvetítői magatartására, tevékenységére, vagy mulasztására vonatkozó panaszát az alábbiak szerint terjesztheti elő:

* **személyesen** írásban vagy szóban a Biztosító Ügyfélszolgálatán (1097 Budapest, Könyves Kálmán körút 11. B ép. földszint)
* **elektronikus úton** (ugyfelszolgalat@cig.eu)
* **telefonon** (Általános Biztosító: +36-1/5100-100; Életbiztosító: +36-1/5100-200)
* **telefax** útján (+36 1 / 247 2021)
* **levélben** (1097 Budapest, Könyves Kálmán körút 11. B ép.).

A panaszkezelési eljárás részletes szabályait (**Panaszkezelési Szabályzat**) megtalálja a www.cigpannonia.hu honlapon, valamint a szabályzat szövege megtalálható a Biztosítók székhelyén (1097 Budapest, Könyves Kálmán körút 11. B ép. földszint) működő ügyfélszolgálaton is.

A panasz megoldásának sikertelensége esetén Ön az alábbi lehetőségek közül választhat:

1. a Magyar Nemzeti Bankról szóló 2013. évi CXXXIX. törvény (MNB tv.) szerinti **fogyasztóvédelmi rendelkezések megsértésének** (pl. a Biztosító a panaszára 30 napon belül nem válaszolt) **kivizsgálására** a **Magyar Nemzeti Bankhoz** fordulhat (ügyfélszolgálat: 1122 Budapest Krisztina körút 6.; levelezési cím: 1534 Budapest BKKP Postafiók: 777; telefon: +36-80/203-776; web: www.mnb.hu/felugyelet; e-mail: ugyfelszolgalat@mnb.hu);
2. amennyiben Ön a Biztosítóhoz benyújtott panaszára kapott válasszal nem ért egyet és a panasz a **biztosítási jogviszony létrejöttével, érvényességével, joghatásaival, vagy megszűnésével, továbbá a szerződésszegéssel, vagy annak joghatásaival** kapcsolatos, akkor
* a **Pénzügyi Békéltető Testület** („**PBT**”) előtt kezdeményezhet eljárást (ügyfélszolgálat:  1122 Budapest Krisztina körút 6.; levelezési cím: 1525 Budapest Pf. 172.; telefon: +36-80/203-776; web: [www.penzugyibekeltetotestulet.hu](http://www.penzugyibekeltetotestulet.hu); e-mail: ugyfelszolgalat@mnb.hu), **vagy**
* a polgári perrendtartás szabályai szerint **bíróság**hoz fordulhat.

A PBT és az MNB eljárás megindításának egyaránt feltétele az, hogy az Ügyfél az MNB tv. rendelkezései értelmében fogyasztónak minősüljön, továbbá a jogorvoslat kezdeményezését megelőzően a Biztosítónál közvetlenül megkísérelje a vitás ügy rendezését. Amennyiben az Ügyfél az MNB tv. rendelkezései értelmében nem minősül fogyasztónak, a Biztosító panaszt elutasító döntésével szemben a polgári perrendtartás szerint hatáskörrel és illetékességgel rendelkező bíróságnál kezdeményezhet polgári peres eljárást.